Går storfiskene for bitcoins?

Det er så laber interesse for bitcoin i Silicon Valley, at en handelsplattform legger ned. Men det er likevel investorer som snuser på den digitale valutaen.

BITCOIN: Bitcoin er en digital valuta som tillater anonymt eierskap og anonyme overføringer av verdier. Vis mer byoutline Karen Bleier

Publisert: Oppdatert: 27. januar 2016 10:01 , Publisert: 11. april 2015 15:50

Noen av USAs største investorer lukter nemlig på bitcoin. Dette kan bety mye for den digitale valutaen, skriver flere amerikanske medier.

Investorer er fremdeles forsiktig med å bli utsatt for kryptovalutaer, men mange sier at de ser potensialet for stor profitt i bitcoinhandelen etter hvert som flere investorer går inn i markedet.



Om disse investorene går inn i bitcoinmarkedet, så kan det redusere de raske svingningene i markedene, og gi valutaen legitimitet.

Les også Nå kan du kjøpe flybilletter til Riga med Bitcoins

Lunkent i Silicon Valley



Et av selskapene som ligger i front er DRW Holdings LLC, som allerede er investor i en ny bitcoin-tjeneste, Digital Asset Holdings, ifølge Wall Street Journal.

Både Citadel Securities LLC i Chicago og KCCG Holding i New Jersey er blant selskapene som også viser interesse for bitcoin.

I Silicon Valley skal stemningen være en annen. Handelsplattformen Buttercoin skal nå legge ned handelen på grunn av for liten investor-interesse.

Dette er bitcoins Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins.

Vis mer vg-expand-down

– Med fallet i bitcoin-interessen blant Silicon Valley-investorer, klarer vi ikke få nok risikokapital til å fortsette Buttercoin, sier de i en uttalelse.

Google-støtte



Buttercoin, der det handles i bitcoin, hadde blant annet Google Ventures som investor, og var en del av Y Combinator-inkubatoren.

I oktober i fjor ble også den norske bitcoin-børsen Justcoin lagt ned.

Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser.

Skaperen er ukjent, men brukte det japanske psevdonymet Satoshi Nakamoto da prosjektet ble lansert i 2009.

Stadig flere butikker tar bitcoins, men den har ikke ennå blitt tatt inn i varmen av den vanlige konsumenten.

Les også Nå kan du kjøpe datamaskiner for bitcoins

Venter



På grunn av anonymiteten bitcoin-eierne kan ha, har valutaen også blitt brukt på å kjøpe ulovlige produkter, som våpen og narkotika.

I motsetning til konvensjonelle valutaer som kroner eller pund, så er bitcoins helt desentralisert og hverken utstedt eller regulert av noen sentralbank eller tilsynsmyndighet.

Flere investorer sier at de venter på godkjennelse fra tilsynsmyndigheter før de velger å investere i den digitale valutaen.

Les også Universitets-PCer i USA brukt til å lage Bitcoins

«Mining»



Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke.

Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket.



Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift».



De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv.

Les også Russere selger rubel og kjøper bit(coin)

Les også Microsoft tar bitcoin inn i varmen

Les også Facebook-tvillingene ett skritt nærmere bitcoin-børs

Her kan du lese mer om Bitcoin